Marcello Caetano

Marcello José das Neves Alves Caetano (17. august 1906 Lissabon – 26. oktoober 1980 Rio de Janeiro) oli Portugali poliitik, jurist ja politoloog, Portugali peaminister 28. septembrist 1968 kuni 25. aprillini 1974. 

Ta ajas piiratud liberaliseerimise poliitikat, säilitades samal ajal oma eelkäija António de Oliveira Salazari
loodud Estado Novo nimelise autoritaarse režiimi alustalad. 

Caetano kõrvaldati võimult Nelgirevolutsiooni käigus ja saadeti koduaresti Madeirale. Ta põgenes sealt Brasiiliasse, kus elas elu lõpuni. 

Kategooria:Portugali peaministrid
Kategooria:Sündinud 1906
Kategooria:Surnud 1980